स्वच्छ राजनीति पर अटल रहे वाजपेयी
भास्कर न्यूज | धारूहेड़ा/कोसली
सहकारिताराज्यमंत्री बिक्रम सिंह यादव ने कहा कि भारत के पूर्व प्रधानमंत्री अटल बिहारी वाजपेयी युवाओं के आदर्श हैं तथा स्वच्छ राजनीति के लिए जाने जाते हैं। वाजपेयी अपने कार्यकाल के दौरान इरादों पर पूरी तरह अटल रहे।
यादव शुक्रवार काे अटल बिहारी वाजपेयी के 91वें जन्म दिवस पर आयोजित हवन यज्ञ में आहुति डालते डालकर उनकी लंबी उम्र की कामना करते हुए विचार रख रहे थे। मंत्री ने कहा कि वाजपेयी ने देश की राजनीति को शिखर पर पहुंचाने का काम किया है। अटल को 17 अगस्त 1994 में सर्वश्रेष्ठ सांसद के रूप में सम्मानित भी किया गया। इस अवसर पर जिला लोक संपर्क एवं परिवेदना समिति के सदस्य संजय गोयल, निजी सचिव रोहित यादव, अशोक नंबरदार, नरेंद्र भडंगी, दुर्गाराम सहित अन्य लाेग मौजूद थे।
अनाथ बच्चों संग मनाया जन्मदिन
धारूहेड़ाके सोहना रोड स्थित भाजपा कार्यालय में भी देश के पूर्व प्रधानमंत्री अटल बिहारी वाजपेयी का जन्मदिन मनाया गया। अनाथ बच्चों को सामग्री फल आदि वितरित कर अटल की लंबी उम्र की कामना की। इस दौरान सभा का आयोजन कर विचार रखे गए। भाजपा मजदूर मोर्चा के प्रदेश महामंत्री राजकुमार सैनी मंडल अध्यक्ष अतरसिंह पांचाल ने कहा कि वाजपेयी की बेदाग छवि प्रभावित करती है। इस मौके पर रोशन लाल गुर्जर, विजय गुर्जर, भगवत प्रसाद, बीरसिंह चौधरी, दीपक तिवारी, अनिल वर्मा, मोहन लाल, अशोक जोशी, इन्द्रपाल मुकदम, मनोज सैनी, ओमप्रकाश सैनी, कृष्ण दायमा सहित अन्य कार्यकर्ता मौजूद थे।
hin_Deva bho_Deva hin_Deva hin_Deva hin_Deva hin_Deva